《和同舍胡元茂松年夜直书怀 其二》
宋代·程俱

腐儒足嘲病，志愿餐与眠。潭潭右文地，不作侏儒看。

翚飞接觚棱，碧瓦如澄澜。傥使论白虎，宁当赋甘泉。

人间未见书，纵目宇宙宽。顾语芝兰友，勿嫌松桂寒。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。